<kommunevåpen, midtstilt>

|  |  |
| --- | --- |
| <deltakers navndeltakers adresse> | Unntatt offentlighet, jf. offl. § 13, jf. fvl. §§ 13 flg. |
|  |
|  | Vår referanse: | Dato: |
|  | (Oppgi referanse ved alle henvendelser)  |  |

**Vedtak: du får delta i introduksjonsprogrammet**

Du oppfyller vilkårene for å delta i introduksjonsprogram. Du får delta i program fra <dato> til <dato>. I denne perioden får du kr <beløp> før skatt i måneden i introduksjonsstønad.

**Personopplysninger**

Navn:

Personnummer (eventuelt DUF-nummer):

**Kommunens begrunnelse for vedtaket**

Integreringsloven §§ 8 og 9 beskriver hvem som har rett og plikt til å delta i introduksjonsprogrammet. Som hovedregel må du

* ha en bestemt type oppholdstillatelse
* være mellom 18 og 55 år når du fikk oppholdstillatelsen
* være bosatt i kommunen etter avtale med integreringsmyndighetene eller ha fått en oppholdstillatelse som nevnt i § 9 første ledd bokstav f og g
* ha bodd i kommunen i mindre enn to år når kommunen fatter vedtak om deltakelse i introduksjonsprogram

<Neste avsnitt gjelder kun for personer som skal vurderes for “kan” tilbys introduksjonsprogram. Må slettes dersom ikke relevant:

I tillegg kan kommunen velge å tilby introduksjonsprogram til tre andre grupper, jf. integreringsloven § 8 tredje ledd. Dette gjelder personer som oppfyller kravene for å ha rett til introduksjonsprogram, med unntak av et av kravene under

* kravet til alder – denne gruppen omfatter personer over 55 år
* kravet til bestemt type oppholdstillatelse – denne gruppen omfatter familieinnvandrere til personer med oppholdstillatelser som nevnt i integreringsloven § 9 første ledd bokstav a til e
* kravet til å være bosatt etter avtale med integrasjonsmyndighetene – denne gruppen omfatter personer som ikke er bosatt i kommunen etter avtale med integreringsmyndighetene

<Neste avsnitt gjelder kun for personer med rett og plikt til introduksjonsprogram, slett hvis ikke relevant:

Du oppfyller vilkårene i integreringsloven § 8 fordi du

* var <sett inn alder> år da du fikk oppholdstillatelsen
* har oppholdstillatelse etter <sett inn hjemmel for oppholdstillatelse> og denne er nevnt i integreringsloven § 9
* er bosatt i <navn kommune> siden <dato> <etter avtale med IMDi / på grunnlag av familiegjenforening>

<Hvis personen er i en gruppe som «kan» tilbys introduksjonsprogram så må kommunen begrunne avgjørelsen. For det første må kommunen vurdere om personen er i gruppen som kan tilbys introduksjonsprogram. Hvis personen oppfyller kravene og er i en av gruppene som kan tilbys introduksjonsprogram, må det for det andre komme frem en begrunnelse for hvorfor kommunen velger å tilby personen introduksjonsprogram. Kommunen står fritt til å velge om de ønsker å tilby introduksjonsprogram eller ikke.>

Kommunen har vedtatt at du får delta i introduksjonsprogram, jf. integreringsloven §§ <for personer med rett og plikt er hjemmel «integreringsloven §§ 8 og 9» / for personer i gruppen som kan tilbys intro er hjemmel «integreringsloven §§ 8 tredje ledd og 9» >. Vedtaket gjelder for perioden fra <dato> til du når sluttmålet ditt, men uansett ikke senere enn <dato>. Sluttmålet ditt og innholdet i introduksjonsprogrammet ditt står i integreringsplanen din.

Introduksjonsstønaden utgjør kr <beløp> per måned før skatt, se integreringsloven §§ 19 og 20.

Kommunens vurdering og begrunnelse er basert på kartlegging av din bakgrunn, karriereveiledning, hva du selv ønsker og hvilke tiltak som kan være nyttige for deg i arbeids- og samfunnslivet. Mer informasjon om introduksjonsprogrammet er lagt ved dette vedtaket.

**Du kan klage på dette vedtaket**

Du kan klage på dette vedtaket dersom du mener det er feil eller du ikke er enig, se integreringsloven § 47. Fristen for å klage er tre uker fra du mottok vedtaket eller fra du ble gjort kjent med vedtaket, se forvaltningsloven § 29. I klagen bør du skrive hvorfor du er uenig, og du må skrive under med navnet ditt. Du sender klagen til kommunen.

Kommunen vil lese klagen og se på saken din på nytt. Kommunen kan endre vedtaket. Hvis kommunen mener at vedtaket ikke skal endres, vil kommunen sende klagen til statsforvalteren. Statsforvalteren vil da vurdere saken din og behandle klagen.

Kommunen har plikt til å gi deg veiledning om regelverket og hvordan du skal klage dersom du trenger det, se forvaltningsloven § 11. Som hovedregel har du rett til å se dokumentene i saken din, jf. forvaltningsloven § 18. Du må ta kontakt med kommunen dersom du ønsker å se dokumentene i saken din.

Du kan også be om at vedtaket ikke blir satt i verk før klagefristen er ute eller klagen er avgjort, se forvaltningsloven § 42.

|  |  |
| --- | --- |
| Vennlig hilsen |  |
| <leders navn><leders tittel> | <saksbehandlers navn><saksbehandlers tittel> |

**Informasjon til deg som skal delta i introduksjonsprogrammet**

Introduksjonsprogrammet skal bidra til at deltakerne blir integrert i det norske samfunnet. Introduksjonsprogrammet skal minst inneholde opplæring i norsk, samfunnskunnskap, kurs i livsmestring og arbeids- eller utdanningsrettede tiltak, jf. integreringsloven § 14. Deltakere med barn under 18 år eller som får barn i løpet av introduksjonsprogrammet skal delta på kurs i foreldreveiledning. Innholdet i programmet skal tilpasses den enkelte deltaker og bidra til at deltakeren når sluttmålet sitt. Programmet er helårlig og på fulltid, jf. § 14 fjerde ledd.

**Kommunens ansvar**

Ifølge integreringsloven skal kommunen:

* organisere introduksjonsprogrammet ditt og tilby deg et introduksjonsprogram innen tre måneder fra du er bosatt i kommunen eller har søkt om å delta
* sette et sluttmål for hva du skal oppnå i løpet av programmet
* tilby et introduksjonsprogram med et innhold og omfang som er tilpasset din bakgrunn og dine behov
* vurdere å forlenge introduksjonsprogrammet hvis det er grunn til å forvente at du vil oppnå sluttmålet ditt med en forlengelse, jf. integreringsloven § 13 femte ledd
* sørge for at introduksjonsprogrammet minst inneholder norskopplæring, samfunnskunnskap, kurs i livsmestring og arbeids- eller utdanningsrettede elementer, integreringsloven jf. § 14
* lage et helårlig tilbud på fulltid, jf. integreringsloven § 14 fjerde ledd
* sørge for at du får delta på kurs i foreldreveiledning hvis du har barn under 18 år eller får barn i løpet av programmet, jf. integreringsloven 14 andre ledd

Kommunen skal også utarbeide en integreringsplan sammen med deg som deltaker i programmet, jf. integreringsloven § 15. I integreringsloven § 15 står det at planen skal beskrive

* ditt sluttmål og norskmål
* omfanget av opplæringen i norsk og samfunnskunnskap
* programmets varighet
* innholdet i introduksjonsprogrammet ditt og begrunnelsen for det valgte innholdet
* klagemuligheter

Kommunen skal sørge for at du får relevant informasjon og veiledning slik at du kan ta informerte valg. Er du og kommunen uenige om innholdet i planen, er det kommunen som bestemmer innholdet i introduksjonsprogrammet, jf. integreringsloven § 15 femte ledd.

Planen skal vurderes jevnlig og dersom det skjer større endringer i din livssituasjon, jf. § 15 sjette ledd.

**Viktig informasjon om stønaden du får**

Integreringsloven §§ 19, 20, 21, 22, 24 og 25 beskriver hvor mye du får utbetalt, og hva som skjer hvis du mottar andre ytelser fra det offentlige, ikke deltar i programmet eller gir uriktige opplysninger:

* Stønaden utgjør to ganger folketrygdens grunnbeløp (G) i året. Deltakere under 25 år som ikke bor med foreldre, mottar 2/3 stønad. Deltakere under 25 år som bor med én eller begge foreldrene, mottar 1/3 stønad.
* Hver måned får du stønaden utbetalt etterskuddsvis, det betyr at du får pengene etter at du har gjennomført månedens program.
* Du må betale skatt av stønaden.
* Kommunen reduserer beløpet hvis du har fravær som ikke skyldes sykdom eller andre viktige velferdsgrunner, og det ikke er gitt tillatelse til fraværet.
* Hvis du får andre ytelser fra det offentlige eller lønn, kan du få mindre stønad. Du kan også få redusert beløp på andre ytelser hvis de blir utbetalt etterskuddsvis.
* Kommunen kan vedta trekk i fremtidig utbetalinger hvis du har fått utbetalt høyere stønad enn du har krav på.
* Har du gitt uriktige opplysninger, kan kommunen vedta at du må betale tilbake stønaden.